Arkodefenses a intolerancie
Dobrý deň,
Môžem uzivat Arkodefenses adult ked mam intoleranciu na laktózu a histamin?
Potrebujem posilniť imunitu, užívam Symprove probiotikum denne tak by som chcela vyskúšať Arkodefenses na 7 dní ,či je to vhodné.
Ďakujem
Dobrý deň.
Ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií. ArkoDEFENSES Adult neobsahuje laktózu, preto je jeho užívanie v prípade laktózovej intolerancie možné. Pri jeho užívaní taktiež neboli pozorované ťažkosti súvisiace s histamínovou intoleranciou. Niektoré probiotické kmene obsiahnuté v prípravku sú pri histamínovej intolerancii prospešné. Je však dôležité vedieť, že pri mnohých liekoch a výživových doplnkov nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u Vás nemusia vyvolávať žiadne komplikácie.
Prajem pekný zvyšok dňa.
S pozdravom
Mgr. Barbora Bičanovská